
 Kontiolahden seurakunta

 
                Pöytäkirja 1/2026

 

Vaalilautakunta

  
Aika 	Ti 2.6.2026 klo 17.30 
 
Paikka	Kontiolahden seurakuntakeskus, Keskuskatu 26, pieni sali 



Läsnä	Ilpo Saarelainen, pj 
Pekka Ripatti, jäsen 
Marjatta Kinnunen, jäsen, poissa, tilalla varajäsen 
Seppo Kröger 
Alpo Pietarinen, jäsen 
	Johanna Saarenmäki, jäsen 
 
                   Suvi Turunen, siht. 
                   Jukka Reinikainen, kirkkoherra, asiantuntija 















	 
Asiat 


1 §	Kokouksen avaus 
Puheenjohtaja avasi kokouksen kello 17.40.



2 § 	Kokouksen laillisuus ja päätösvaltaisuus  
Kirkkovaltuusto on kokouksessaan 28.5.2026 valinnut vaalilautakunnan ja nimennyt puheenjohtajaksi Ilpo Saarelaisen (KL 9:16 ja KJ 9:2,1). 

Vaalilautakunnan on viimeistään 1.8.2026 kokoonnuttava laatimaan ehdokasasettelua koskeva kuulutus (KJ 9:9,1). Kokouskutsu esityslistoineen on lähetetty 28.5.2026. 

Vaalilautakunta on päätösvaltainen, kun enemmän kuin puolet jäsenistä on läsnä. Läsnä oleviksi katsotaan myös toimielimen jäsenet, jotka osallistuvat kokoukseen sähköisesti. (KL 10:15,1 ja 4).  


Esitys: 
Todetaan kokous lailliseksi ja päätösvaltaiseksi. 


Päätös: 
Todettiin kokous lailliseksi ja päätösvaltaiseksi. 



3 §	Varapuheenjohtajan ja sihteerin valinta 


Vaalilautakunta valitsee itselleen varapuheenjohtajan varsinaisista jäsenistä (KJ 9:2,1) sekä sihteerin. 


Vaalilautakunta nimeää ensimmäisessä kokouksessaan itselleen sihteerin. Sihteerin ei tarvitse olla vaalilautakunnan jäsen. Suositeltavampaa onkin, että sihteeriksi nimetään joku seurakunnan viranhaltija tai työntekijä, jolla on aikaisempaa kokemusta vastaavan tyyppisistä tehtävistä. 




Esitys: 
Valitaan vaalilautakunnalle varapuheenjohtaja varsinaisista    jäsenistä ja sihteeri. 



Päätös:	
Valittiin yksimielisesti vaalilautakunnalle varapuheenjohtajaksi Pekka Ripatti ja sihteeriksi Suvi Turunen.




4 § 	Pöytäkirjantarkastajien valinta 


Esitys: 
Valitaan kaksi pöytäkirjantarkastajaa.  


Päätös: 
Pöytäkirjan tarkastajiksi valittiin Pekka Ripatti ja Seppo Kröger.  



5 § 	Ehdokasasettelua koskeva kuulutus ja perustamisasiakirjojen vastaanotto 


Vaalilautakunta päättää valitsijayhdistyksen perustamisasiakirjojen vastaanottamisesta ja laatii sitä koskevan kuulutuksen, josta käy ilmi 

Kirkkovaltuuston päättämä kirkkovaltuustoon valittavien jäsenten määrä,  

ehdokkaiden vaalikelpoisuuden edellytykset, sekä 

minä päivinä ja kellonaikoina ja mihin valitsijayhdistysten 
perustamisasiakirjat on jätettävä. (KJ 9:9,1) 

Valitsijayhdistyksen perustamisasiakirja liitteineen on toimitettava kirkkoherranvirastoon tai vaalilautakunnan määräämään muuhun paikkaan viimeistään 15.9.2026 ennen kello 16. (KJ 9:13)

Esitys: 	
Laaditaan ehdokasasettelua koskeva kuulutus ja julkaistaan 
se yleisessä tietoverkossa (seurakunnan verkkosivuilla; tarvittaessa myös seurakunnan ilmoitustaululla) 4.6–15.9.2026 (vähintään 9.8.–15.9.2026 kello 16 asti) ja Karjalan Heili-lehdessä 4.6.2026 (viimeistään 9.8.2026).


 Liite 1. 


Muutettu esitys: 
Laaditaan ehdokasasettelua koskeva kuulutus ja julkaistaan se yleisessä tietoverkossa (seurakunnan verkkosivuilla; tarvittaessa myös seurakunnan ilmoitustaululla) 16.6–15.9.2026 (vähintään 9.8.–15.9.2026 kello 16 asti) ja Karjalan Heili-lehdessä 16.6.2026 (viimeistään 9.8.2026).



Päätös: 	
Muutettu esitys päivämäärämuutoksilla hyväksyttiin.



6 §	Äänioikeutettujen luettelon tarkastajien valinta 


Äänioikeutettujen luettelon tarkastaa vähintään kaksi vaalilautakunnan keskuudestaan valitsemaa jäsentä. (KJ 9:5,1)	 

Esitys:	
Valitaan kaksi äänioikeutettujen luettelon tarkastajaa ja heille henkilökohtaiset varajäsenet.  


Päätös: 	
Äänioikeutettujen luettelon tarkastajiksi valittiin Johanna Saarenmäki ja Ilpo Saarelainen, varajäseniksi Alpo Pietarinen ja Pekka Ripatti.


 
7 § 	Kuulutus äänioikeutettujen luettelon nähtävänä pitämisestä ja oikaisuvaatimuksen tekemisestä 



Vaalilautakunta laatii kuulutuksen äänioikeutettujen luettelon nähtävänä pitämisestä ja oikaisuvaatimusten tekemisestä. Kuulutuksessa on mainittava: 

Milloin (päivät ja kellonajat) ja missä äänioikeutettujen luettelo on nähtävillä 
miten luetteloa vastaan voidaan tehdä oikaisuvaatimus, sekä 
milloin vaalilautakunta kokoontuu käsittelemään oikaisuvaatimuksia. (KL 10:6 a ja KJ 9:6) 

Äänioikeutettujen luettelo on tarkastusta varten pidettävä valvonnan alaisena nähtävänä kirkkoherranvirastossa (tai muussa määrätyssä paikassa) vähintään neljän tunnin ajan kahtena luettelon tarkastamista seuraavana peräkkäisenä arkipäivänä, ei kuitenkaan lauantaina. Toisena päivistä luettelo pidetään nähtävänä kello 15–19.  


Esitys: 	
Laaditaan kuulutus äänioikeutettujen luettelon nähtävänä pitämisestä ja oikaisuvaatimuksen tekemisestä ja julkaistaan kuulutus seurakunnan verkkosivuilla /tarvittaessa myös seurakunnan ilmoitustaululle 4.6.-3.9.2026 (viimeistään 23.8.–3.9.2026 kello 19 asti) ja Karjalan Heili-lehdessä 4.6.2026 (viimeistään 28.8.2026). 

Liite 2.  


Muutettu esitys: 
Laaditaan kuulutus äänioikeutettujen luettelon nähtävänä pitämisestä ja oikaisuvaatimuksen tekemisestä ja julkaistaan kuulutus seurakunnan verkkosivuilla /tarvittaessa myös seurakunnan ilmoitustaululle 16.6.-3.9.2026 (viimeistään 23.8.–3.9.2026 kello 19 asti) ja Karjalan Heili-lehdessä 16.6.2026 (viimeistään 28.8.2026). 

Päätös: 
Äänioikeutettujen luettelo nähtävillä on kirkkoherranvirastossa keskiviikkona 2.9. klo 10–14 ja torstaina 3.9. 
klo 15–19. Oikaisuvaatimus tehtävä 7.9. klo 16 mennessä kirkkoherranvirastoon, osoitetaan vaalilautakunnalle. Muutoin muutettu esitys hyväksyttiin.



8 § 	Päätetään äänioikeutettujen luettelon nähtävillä olon valvojat sekä oikaisuvaatimusten ja valitsijayhdistysten perustamisasiakirjojen vastaanottajat 


Esitys: 	
Äänioikeutettujen luettelon nähtävillä olon valvojiksi sekä oikaisuvaatimusten vastaanottajiksi nimetään toimistosihteeri Suvi Turunen. 
Valitsijayhdistysten perustamisasiakirjojen vastaanottajiksi nimetään toimistosihteeri Suvi Turunen. 

Muutettu esitys: 	
Äänioikeutettujen luettelon nähtävillä olon valvojiksi sekä oikaisuvaatimusten vastaanottajiksi nimetään toimistosihteeri Suvi Turunen ja kirkkoherra Jukka Reinikainen. 
Valitsijayhdistysten perustamisasiakirjojen vastaanottajiksi nimetään toimistosihteeri Suvi Turunen ja kirkkoherra Jukka Reinikainen. 



Päätös: 
Muutettu esitys hyväksyttiin. 


9 §	Vaalilaskentajärjestelmän vastuuhenkilö  


Esitys:	
Päätetään vaalilaskentajärjestelmän vastuuhenkilö. 

 
Päätös: 	
Vaalilaskentajärjestelmän vastuuhenkilöksi päätettiin
Jukka Reinikainen. 



10 § 	Muut asiat  

Alustava päätös ennakkoäänestyspaikoista 
Alustavasti ennakkoäänestyspaikoiksi päätettiin Kontiolahden kirkko, seurakuntakeskus, Lehmon seurakuntakoti, Selkien-Mönnin kappeli ja Lehmon K- Supermarket. Muutoin tarjotaan kotiennakkoäänestystä.
Lopullisesti ennakkoäänestyspaikat päätetään vaalilautakunnan 16.9. järjestettävässä kokouksessa.

11 § 	Tulevat kokousajat 


Vaalilautakunnan seuraavat kokoukset ovat: 

viimeistään 16.9.2026 (voi olla 15.9.2026 kello 16 jälkeen) 
1.10.2026 kello 16 jälkeen 
30.10.2026 hyvissä ajoin ennen kello 16 
13.11.2026 kello 16 jälkeen 
15.11.2026 ja tarvittaessa viimeistään 18.11.2026 


Kokouksiin 1.10., 13.11. sekä 15.11. ja tarvittaessa viimeistään 18.11.2026 pidettävään kokoukseen ei voi osallistua sähköisesti. Kyseisissä kokouksissa tarkastellaan asiakirjoja, lasketaan ääniä tai tarkastetaan äänestyslippua, eikä näitä toimia voi tehdä sähköisessä kokouksessa. 


Esitys: 	
Päätetään vaalilautakunnan kokousaikataulu. 

Päätös: 	
Päätettiin kokousaikataulu:
2. Vaalilautakunnan kokous srk-keskuksella ke 16.9. klo 13, lisäksi ehdokkaiden valokuvaus ja vaalikoneilta srk-keskuksella klo 17–19.
3. Vaalilautakunnan kokous srk-keskuksella to 1.10. klo 16.
4. Vaalilautakunnan kokous srk-keskuksella pe 30.10. klo 10.
5. Vaalilautakunnan kokous srk-keskuksella pe 13.11. klo 16.
6. Vaalilautakunnan kokous kirkossa su 15.11. klo 11.


12 §	Kokouksen päättäminen  


Puheenjohtaja päätti kokouksen kello 19.25.




Kontiolahti      2.6.2026 




Ilpo Saarelainen 			Suvi Turunen
Puheenjohtaja			Sihteeri 



Tarkastanut 



Pekka Ripatti 		Seppo Kröger  
